Gazako egunerokoa

Gazako egunerokoa Atef Abu Saif palestinar idazleak 2024an plazaratutako kroniken liburua da. Gazako zerrendan 2023az geroztik Israelgo Armada gauzatzen ari den genozidioari buruzko lekukotasuna eskaintzen du.  

 Historia 
Atef Abu Saib Palestinako Aginte Nazionaleko Kulturako ministro ohia da, bost eleberriren eta bi ipuin-bildumen egilea, baita hainbat saiakera politikoren egilea ere, Palestinako eta beste herrialde arabiar batzuetako egunkari eta aldizkarietako ohiko kolaboratzailea da, eta 2014an Gazako gatazkari buruzko bere egunkariak argitaratzen hasi zen. 

2019an, Zisjordaniara joan zen bizitzera, eta han bizi da ordutik. Israel Gazako Zerrendan egiten ari den genozidioaren hasieran, 2023ko urrian, Atef Abu Saif hiria bisitatzen ari zen Yasser 15 urteko semearekin. Han, harrapatuta geratu ziren hiru hilabete baino gehiagoz. Hemen daude jasota beldurrezko eta heriotzazko egun horiek, gure mendeko sarraskirik larrienetako baten testigantza izanik. Gazako egunerokoa, Txalaparta.eus.

 Kronikak 
Atefek modua egin zuen ikusitakoari eta batez ere bizitakoari buruzko kronikak idazteko, eta Gazatik kanpoko lagunei ahal bezala bidaltzeko, sakelako mezu eta audio laburren bitartez. Egun haietan idatzitako kronika haietako batzuk The New York Times, The Washington Post edo Le Monde egunkarietan argitaratu ziren, bai eta Berrian ere. 

Horrela, Atef Abu Saifena izan zen Gazatik mendebaldeko hedabideetara iritsi zen ahots bakarrenetakoa, are gehiago inbasioaren hasieran, Isralek ezarritako komunikazio-kontrola ezin zorrotzagoa izan zenean. Atefek eta Yasserrek 85 egun pasatu zituzten Gazan, harik eta nola edo hala handik atera ahal izan zuten arte. 85 egun haietan idatzitako kronikek, orain guztiak bilduta, Gazako egunerokoa osatzen dute. Liburua hamar bat hizkuntzatan argitaratu da. Gazako egunerokoa, Karmele Urrutia, 16.or.

 Edukia 
Kronika harrigarriak dira, bizi-biziak, heriotzaren inguruan ardaztuta dauden arren. Atefek eztandak zenbatzen pasatako gauez hitz egiten du; hondakinen artean bizitza-aztarnak aurkitzeko ahaleginez; anestesiarik gabeko ebakuntzez; haurren amesgaiztoez; arpilatutako etxe, eskola eta ospitaleez; hildako senide eta adiskideez; jan- eta ur-faltaz... eta bonbez, edonondik etortzen diren eta edonon eror daitezkeen bonbez. 

 Liburua euskaratuta 
Irene Arrarats Lizeagak eta Maialen Berasategik ingelesetik egindako itzulpenari esker argitaratu da liburua euskaraz. Hitzaurrea, berriz, Berriako zuzendari Amagoia Mujika Tolaretxipik idatzi zuen.

 Erreferentziak 

 Kanpo estekak 
 , Karmele Urrutia: «Gazako egunerokoa», Elkar aldizkaria, 2024ko udazkena, 16.or.]

Kategoria:2024ko liburuak
Kategoria:Euskaratutako liburuak
Kategoria:Arabierazko liburuak
Kategoria:Elkar argitaletxearen liburuak
Kategoria:Palestinako kultura
Kategoria:Atef Abu Saifen liburuak
Kategoria:Israel-Palestina gatazka (2023-orain)
Kategoria:Palestina eta Ekialde Hurbila sutan (2023-2024)